| Mahdi-militsens opprør 2008 |
| --- |
| Konflikt: Borgerkrigen i Irak |
| Kart over Irak med stedene for opprøret markert |
| 

|  |  |
| --- | --- |
| Dato | 23. mars - 31. mars 2008 |
| Sted | Iraks flagg Irak |
| Resultat | Uavgjort(Propaganda-seier for Mahdi-militsen) |

 |
| Stridende parter |
| Iraks flagg Irakiske hærUSAs flagg Amerikanske styrkerStorbritannias flagg Britiske styrkerIslamic Dawa partiet | **Mahdi-militsen** |
| Kommandanter og ledere |
| Iraks flagg Nouri al-MalikiUSAs flagg David Petraeus | Muqtada al-Sadr |
| Styrker |
| 338 000 | 60 000 |
| Tap |
| **Irakiske styrker:** 101 drept650 fanget, desertert eller hoppet av**Amerikanske styrker:**9 drept**Islamic Dawa partiet:**4 drept**Sivile tap:** 257 irakiske sivile drept, 2 amerikanske sivile drept | 429 drept218 fanget |

**Mahdi-militsens opprør 2008** er en serie med sammenstøt mellom Mahdi-militsen og koalisjonsstyrkene, for det meste den irakiske hæren, i det sørlige Irak og Bagdad, som begynte 23. mars 2008 og som pågikk i litt over en uke.

Bakgrunn
--------

I 2007 flyttet den irakiske hæren 4 brigader, inklusiv en stridsvognsbrigade og en bataljon med spesialstyrker til Basra, og erstattet den bataljonen som var der på bakgrunn av korrupsjonsmistanker. Det irakiske politiet flyttet også to nye bataljoner dit.

Siden august 2007 har en ensidig våpenhvile pågått, etter ordre fra Muqtada al-Sadr til sin milits. Allikevel har det foregått sammenstøt av såkalte «røverelementer» i militsen og spenningene bygde seg opp. 

De britiske styrkene i Irak overlot kontrollen over Basra til irakiske styrker i desember 2007 og konsentrerte sine styrker ved byens flyplass.
To mektige sjia-fraksjoner, SIIC og Mahdihæren til Moqtada al-Sadr, slåss om makten i Basra sammen med et mindre sjiaparti, Fadhila.

Muqtada Sadr fornyet sin våpenhvile i februar 2008, og han lovte å ikke angripe rivaliserende grupper eller utenlandske styrker i Irak. Våpenhvilen kom imidlertid under press i ukene før slaget og både irakiske og amerikanske styrker arresterte militsmedlemmer. 

I månedene forut for slaget var det flere mord og kidnappinger i byen, da bevæpnede grupper slåss om kontroll over byens lukrative ruter for oljesmugling. Basra ble dermed åsted for en strid mellom Mahdi-militsen og flere rivaliserende sjiamuslimske fraksjoner, først og fremst Supreme Iraqi Islamic Council (SIIC) og Abdel Aziz al-Hakim og det mindre Fadhila-partiet.

Kampanjen
---------

23. mars skal påståtte iransk-trente militanter fra Mahdi-militsen ha skutt granater ved hjelp av bombekaster den «Grønne Sonen» i Bagdad, og drept en amerikansk diplomat og såret flere andre mennesker. Minst 12 sivile irakere ble også drept av granater som bommet på målene.

### Slaget om Basra

Utdypende artikkel: Slaget om Basra 2008

Slaget om Basra startet 25. mars da den irakiske  hæren startet en operasjon (kodenavn *Saulat al-Fursan*, engelsk: *Operation Charge of the Knights*) som hadde til hensikt å drive Mahdi-militsen ut av den sørlige irakiske byen Basra. Slaget ble betegnet som den største operasjonen de irakiske regjeringsstyrkene hadde utført siden Saddam Husseins tid. Etterhvert fikk de irakiske styrkene flystøtte fra amerikanske eller britiske fly. 
Etter tre dager med kamper kom det meldinger om at irakiske politimenn og soldater nektet å slåss, eller deserterte, forlot sine stillinger eller forlot sine uniformer.

30. mars ba Sadr sine tilhengere om å avslutte kampen mot Iraks regjeringsstyrker. Militsen kontrollerte fremdeles store deler av Basra og statsminister Nuri al-Maliki sa at kampen mot «kriminelle elementer» i byen kom til å fortsette. Etter våpenhvilen ble erklært, forsvant milits-soldater fra gatene og Basra så ut til å returnere til normal, med butikker som åpnet og skoler som gjenåpnet. Den irakiske kommandanten, generalmajor Mohammed Jawan Huweidi, sa at hans styrker hadde kontroll over landsbyene rundt Basra, og inne i byen.

### Kampene i Sadr City og Bagdad

Oversiktsbilde over Sadr City fra desember 2005
En gate i Sadr City juli 2005
Sammenstøtene begynte her, like etter operasjonen i Basra ble kjent, hovedsakelig rammet det Sadr City-området i hovedstaden, som var under kontroll av Mahdi-militsen. Milits-soldater angrep politi og hærens sjekkpunkter i de vestre og nordlige delene av Bagdad 25. mars, og den «Grønne Sonen» kom konstant under bombekasterangrep. Flere ble drept den første dagen med kamper i Bagdad, inklusive en amerikansk soldat.

26. mars fortsatte bombekaster-angrepene, noe som førte til 11 bekreftede drepte sivile. En amerikansk sivilist og en soldat var blant de sårede på grunn av angrepene. I Sadr City plasserte milits-soldater ut veikant-bomber på hovedveien, og erklærte at våpenhvilen var over. Harde kamper brøt ut mellom militsen på den ene siden, og amerikanske og irakiske soldater på den andre. En veikantbombe satte fyr på en amerikansk militær Humvee i Sadr City, men ingen ble drept. Kampene i Bagdad krevde også livet til minst 3 irakiske sivile denne dagen.

Den 27. mars skjedde de hardeste kampene i hovedstaden til da. En bombekastergranat traff en busstasjon, og drepte 3 og såret 15 der. En annen granat traff det irakiske innenriksdepartementet, og såret fire personer. Den «Grønne Sonen» ble stadig truffet av granater, noe som drepte en irakisk sivil og såret 14 andre. Flere granater traff en bygning inne på den amerikanske ambassaden, og drepte en amerikaner og såret tre andre. Gatekamper i Sadr City og andre deler av hovedstaden etterlot i alt 88 mennesker drept, inklusive 68 milits-soldater, 3 amerikanske og 1 irakiske soldat, 1 irakisk politimann og minst 15 sivile som ble drept da flere granater traff en markedsplass i Sadr City. Minst 12 amerikanske og soldater ble såret og 3 politimenn tatt til fange av militsen.

Tidlig på morgenen 28. mars angrep et amerikansk kamphelikopter med Hellfire-raketter under kamper inne i Sadr City som støtte for bakketropper i kamp der. Fire militssoldater og 9 sivile ble drept da. Bombekaster-granater traff samme dag kontorene til Iraks visepresident Tareq Hashemi inne i den «Grønne Sonen», og drepte 2 vakter. Andre kamper i hovedstaden endte med at 13 milits-soldater og 2 sivile ble drept. En amerikansk soldat ble drept da en veikantbombe detonerte. 10 militssoldater ble drept av amerikanske styrker da en bygning ble angrepet av militssoldatene.

29. mars fortsatte kampene og bombekaster angrep drepte minst en og såret 12. The New York Times meldte at i Sadr City, overga 40 menn (som sa de var irakisk politi) seg til representanter for Sadr og sa «Vi kan ikke slåss våre brødre i Mahdi-hæren, så vi kom hit for å overgi våre våpen». 15 andre irakiske soldater overga seg andre steder i byen. To amerikanske soldater og en irakisk politimann ble drept av veikantbomber i byen, mens en militssoldat ble drept.

Amerikanske styrker hevdet at de 30. mars drepte 62 militssoldater rundt om i Bagdad. Flere bombekasterangrep mot den «Grønne Sonen» drepte minst syv sivile irakere og såret 21 andre, da granater traff sivile hjem. Geværmenn angrep en irakisk militær stilling, og drepte 6 irakiske soldater. killed at least seven Iraqis and wounded 21 when two rounds apparently fell short, striking houses in the commercial district of Karradah. Gunmen also attacked an Iraqi checkpoint in eastern Baghdad, killing six troops. En amerikansk soldat ble drept av en veikantbombe i byen.

Etter at Sadr erklærte sin våpenhvile, ble det roligere i byen 31. mars. Det foregikk bombekasterangrep på den «Grønne Sonen», men det var kun sporadisk skyting. En amerikansk soldat ble drept av en veikantbombe i utkanten av byen.

### Kampene i Al Kut

I Al Kut, hovedstaden i Wasit-provinsen gikk militsen ut i gatene med styrke 25. mars, og tok kontroll over 5 av 18 distrikter i byen. Harde gatekamper brøt ut dagen etter, og bombekastergranater slo ned og satte flere bygninger i brann. Nye tre distrikter ble erobret av militsen. Det ble meldt om at 38 mennesker var drept så langt i kampene, 15 av disse omkom da en granat traff et bolighus. En amerikansk militær talsmann hevdet at 11 militssoldater ble drept i kamper med amerikanske og irakiske styrker.

Etter 2 dager med kamper (27. mars) var dødsantallet i byen oppe i 49, og 75 sårede. Tre politimenn ble drept i angrep dagen etter.

### Kampene i Hilla

Kamper brøt også ut i Hilla, hovedstaden i Babil-provinsen, der to mennesker ble drept 25. mars. Dagen etter gjennomførte amerikanske styrker luftangrep til støtte for irakiske SWAT-enheter i byen, under kamper med militssoldater. Irakisk politi estimerte at mellom 11 og 29 mennesker ble drept, og 18 til 39 såret. Minst 19 av de drepte var militssoldater. 9 irakiske SWAT-politifolk ble drept og to såret under kampene.

27. mars brøt det ut harde kamper i sentrum av Hilla, der minst en soldat, fem politifolk ble drept og minst 26 andre såret. Kontorene til al-Da'wa partiet var et av flere bygg som ble ødelagt av miliitsen.

29. mars meldte en politikilde i Babil-provinsen at siden kampene startet hadde 85 militssoldater blitt fanget, han sa videre at et større antall med militssoldater hadde blitt drept.

### Andre sammenstøt

Som svar på kampene i Basra, lanserte Sadr en nasjons-omfattende sivil ulydighetskampanje for å protestere.

Diwaniyah: 26. mars ble syv irakiske soldater, en politimann og to milits-soldater drept og syv andre fanget, med syv politimenn såret. Dagen etter fortsatte kampene og en geværmann ble drept, og en politimann såret i kamper, der åtte militssoldater ble tatt til fange. 28. mars drepte militssoldater den lokale lederen i en landsby nær.

Det var også voldelige sammenstøt i byene Najaf, Amarah, Nasiriyah, Mahmoudiya, Karbala, Hamza og Suwayrah.

Etterspill
----------

Kampene endte i all hovedsak 31. mars. Kampanjen endte militært uavgjort mellom de to sidene, men etter alle måter opptrådte den irakiske hæren dårlig under kampene, med Mahdi-militsen som slo dem i nesten hver eneste kamphandling, spesielt i Basra. Basra og Sadr City forble stort sett under kontroll av Mahdi-militsen. Etter kampene, var Maliki-regjeringen politisk svekket og tvunget til å akseptere en rekke krav fra al-Sadr inklusiv juridisk og militær immunitet for militsen, og frigivelse av fanger. Dette var en stor politisk seier inkludert juridisk og militær immunitet for Mahdi-militsen og viste også at kamp-styrken til militsen var, trass i få eller ingen tunge våpen, svært mye større enn hos de irakiske sikkerhetsstyrkene.

Referanser
----------

1. ↑  (en) Long War Journal: Basrah: Missing the Iraqi Security Force Deployment
2. ↑  (en) Long War Journal: Iraqi Security Forces Order of Battle: September 2007 Update
3. 1 2 3 4  (en) BBC News: Iraq forces battle Basra militants, 25. mars 2008
4. ↑  (en) France24: Fierce fighting erupts in Basra, 25. mars 2008
5. ↑  (no) VG: Harde kamper fortsetter i Basra, 27. mars 2008
6. ↑  (en) Antiwar: Sunday: 4 US Soldiers, 91 Iraqis Killed; 152 Wounded
7. ↑  (no) Dagbladet: Eksplosive kamper i Irak, 26. mars 2008
8. ↑  (en) CNN: Baghdad on lockdown as rockets, bombs fly, 28. mars 2008
9. ↑  (en) Houston Chronicle: Iraqi leader faces pivotal moment, 27. mars 2008
10. 1 2  (no) VG: Sjiamilits avslutter kampen i Irak, 30. mars 2008
11. ↑  (en) Reuters: Basra returning to normal after Sadr truce, 31, mars 2008
12. ↑  (en) Washington Post: Intense Fighting Erupts In Iraq
13. ↑  (en) Christian Science Monitor: Across Iraq, battles erupt with Mahdi Army, 26. mars 2008
14. ↑  (en) Reuters: FACTBOX-Security developments in Iraq Arkivert 2. april 2008 hos Wayback Machine. 26. mars 2008
15. ↑  (en) McClatchy Washington Bureau: Round-up of Daily Violence in Iraq, 27. mars 2008
16. ↑  (en) MNF-Iraq: 24 terrorists killed in Baghdad Arkivert 3. april 2008 hos Wayback Machine. 27. mars 2008
17. ↑  (en) MNF-Iraq: Terrorists launch eleven indirect fire attacks, other unrest (Baghdad) Arkivert 3. april 2008 hos Wayback Machine. 27. mars 2008
18. ↑  (en) MNF-Iraq: ISF, CF take fight to terrorists Arkivert 3. april 2008 hos Wayback Machine. 27. mars 2008
19. ↑  (en) MNF-Iraq: Iraqi Security Forces, Coalition forces target terrorists, kill 26 Arkivert 3. april 2008 hos Wayback Machine. 27. mars 2008
20. ↑  (en)MNF-Iraq: ISF, CF defend checkpoint, kill 8 militants (Baghdad) Arkivert 3. april 2008 hos Wayback Machine. 27. mars 2008
21. ↑  (en) BBC News: Iraq extends Shia arms deadline - , 28. mars 2008
22. ↑  (en) Reuters: FACTBOX-Security developments in Iraq Arkivert 2. april 2008 hos Wayback Machine. 28. mars 2008
23. ↑  (en) MNF-I: MND-B Soldiers kill 13 terrorists Arkivert 3. april 2008 hos Wayback Machine. 28. mars 2008
24. ↑  (en) MNF-I: MND-B Soldiers destroy rocket site, kill 12 terrorists Arkivert 3. april 2008 hos Wayback Machine. 28. mars 2008
25. ↑  (en) mnf-iraq.com Arkivert 3. april 2008 hos Wayback Machine. 30. mars 2008
26. ↑  (en) CNN: More than 100 dead in two days of Iraq fighting, 26. mars 2008
27. ↑  (en) MNF-I: Iraqi Security Forces, U.S. Special Forces engage criminal elements in Hillah, al-Kut Arkivert 14. februar 2012 hos Wayback Machine. 26. mars 2008
28. ↑  (en) Reuters: FACTBOX-Security developments in Iraq Arkivert 2. april 2008 hos Wayback Machine. 28. mars 2008
29. ↑  (en) ABC News: Many killed by U.S. strike in Iraq's Hilla
30. ↑  (en) MNF-I: Iraqi Security Forces, U.S. Special Forces engage criminal elements in Hillah, al-Kut Arkivert 14. februar 2012 hos Wayback Machine.
31. ↑  (en) Indybay.org: Mahdi Army Stands Firm in its Basra Neighborhoods. Demonstrations in Baghdad against al-Maliki, 27. mars 2008
32. ↑  (en) Aswat Aliraq: 12 killed, 42 wounded in Hilla clashes – source Arkivert 2. april 2008 hos Wayback Machine. 29. mars 2008
33. ↑  (en) CNN: Iraqi raids anger Shiite militia, 25. mars 2007
34. ↑  (en) Reuters Alertnet: FACTBOX-Security developments in Iraq
35. ↑  (en) McClatchy Washington Bureau: Clashes spread as U.S. Iraqi forces attack Shiite militia
36. ↑  (en) McClatchy Washington Bureau: Round-up of Daily Violence in Iraq, 26. mars 2007
37. ↑  (en) Antiwar: Wednesday: 2 GIs, 1 British Soldier, 76 Iraqis Killed; 367 Iraqis Wounded
38. ↑  (en) Reuters: Shi'ite fighters seize centre of Nassiriya Arkivert 2. april 2008 hos Wayback Machine.
39. ↑  (en) Reuters: Death toll rises in Baghdad fighting Arkivert 3. april 2008 hos Wayback Machine. 29. mars 2008
40. ↑  (en) Antiwar: Thursday: 225 Iraqis, 1 US Soldier, 3 US Contractors Killed; 538 Iraqis Wounded
41. ↑  (en) International Herald Tribune: Shiite cleric Sadr pulls fighters off streets, 30. mars 2008
42. ↑  (en) NPR: Fighting Calms in Iraq amid Mahdi Army Cease-Fire, 31. mars 2008
43. ↑  (en) Reuters: ANALYSIS-Iraqi crackdown backfires, strengthens Sadrists Arkivert 3. april 2008 hos Wayback Machine. 31. mars 2008

Eksterne lenker
---------------

* (en) BBC News: In pictures: Unrest in Iraq
* (en) BBC News: In pictures: Iraq clashes
* (en) BBC News: Basrans describe life under fire